समसामयिक मुद्दों पर की चर्चा, सिटी पैलेस म्यूजियम में भी गए बघेल
केन्द्रीय स्वास्थ्य एवं परिवार कल्याण राज्य मंत्री प्रो. एसपी सिंह बघेल ने मेवाड़ के पूर्व राजपरिवार के सदस्य डॉ. लक्ष्यराज सिंह मेवाड़ से सिटी पैलेस में गर्मजोशी के साथ मुलाकात की।
केन्द्रीय स्वास्थ्य एवं परिवार कल्याण राज्य मंत्री प्रो. एसपी सिंह बघेल ने मेवाड़ के पूर्व राजपरिवार के सदस्य डॉ. लक्ष्यराज सिंह मेवाड़ से सिटी पैलेस में मुलाकात की।
मंत्री प्रो. बघेल और डॉ. लक्ष्यराज सिंह के बीच सिटी पैलेस में ही पिछ्ले 6 माह में यह दूसरी मुलाकात है। मंत्री प्रो. बघेल और डॉ. मेवाड़ के बीच बुधवार रात करीब आधे घंटे चली इस मुलाकात के दौरान देश के विभिन्न समसामयिक मुद्दों और मेवाड़ के गौरवपूर्ण इतिहास पर चर्चा हुई।
इससे पहले केंद्रीय मंत्री बघेल ने सिटी पैलेस म्यूजियम में मेवाड़ के प्रतापी महाराणाओं के अद्वितीय इतिहास का अवलोकन किया।
उल्लेखनीय है कि मेवाड़ की पिछले 6 माह के भीतर देश के रक्षा मंत्री राजनाथ सिंह, केंद्रीय जल शक्ति मंत्री गजेंद्र सिंह शेखावत, केन्द्रीय मंत्री संजीव बालियान, एमपी के गृहमंत्री डॉ. नरोत्तम मिश्र, राजस्थान के राज्यपाल कलराज मिश्र आदि से मुलाकात हो चुकी है।